Tidligere Miss Tyrkia dømt til betinget fengsel
Modellen Merve Buyuksarac, som i 2006 ble kronet miss Tyrkia, får 14-måneders betinget fengsel for å ha fornærmet Tyrkias president gjennom en Instagram-post, skriver aljazeera.com. Hun er den seneste av et titalls tyrkere som idømmes straff for slike fornærmelser, skriver nyhetsnettstedet. Buyuksarac ble i kort tid anholdt i 2014 for å ha delt et dikt ved navn "The Master's Poem" på Instagram. Diktet skal referere til en stor tyrkist korrupsjonsskandale i 2014. Buyuksarac advokat, Emre Telchi, har uttalt at han vil ta saken videre til den europeiske menneskerettighetsdomstolen i Strasbourg. Leste du denne? Erdogan er fryktet i Vesten, men her elsker de «Tyrkias sterke mann» – Merve ble tiltalt for å ha delt et innlegg som ikke tilhørte henne. Min klient har blitt dømt for ord som ikke var hennes, skal advokaten ha uttalt til nyhetsbyrået AP. President Recep Tayyip Erdogans advokat skal på sin side ha sagt i retten at Instagram-innlegget var et angrep på den tyrkiske presidentens personlige rettigheter. Erdogan: Saksøker tysk mediegigant Å fornærme presidenten er ulovlig i Tyrkia, og kan straffes med opptil fire år i fengsel. Loven skal ha i liten grad ha blitt brukt før Erdogan ble president i landet i 2014, men har etter 2014 vært gjenstand for mer enn 1.800 saker. VG har tidligere omtalt den tyske satirikeren Jan Böhmermann som risikerte fire års fengsel for et satirisk dikt om Erdogan. Diktet som saken dreier seg om, «Ærekrenkende», ble lest opp av Böhmermann på hans satiriske TV-show «Neo Magazine Royale» den 31. mars. Bakgrunnen for diktet var Erdogans protest mot et satireinnslag i en annen tysk TV-kanal, melder NTB. Dette resulterte blant annet i at Böhmermann måtte ha politibeskyttelse. Tysklands statsminister Angela Merkel høstet mye kritikk for at hun tillot straffeforfølgelse av satirikeren.
Modellen Merve Buyuksarac er dømt til 14 måneders betinget fengsel for å ha fornærmet Tyrkias president.